Працягвае абмяркоўвацца і магчымае заключэнне канкардату з Ватыканам, аднак значных зрухаў не назіраецца і тут. Нягледзячы на тое, што ў першай палове году стасункі беларускага рэжыму з РПЦ можна ахарактарызаваць як напружаныя, бліжэй да прэзідэнцкіх выбараў маскоўскае кіраўніцтва РПЦ нават выступае пасярэднікам у прымірэнчым дыялогу з Масквой, а таксама падтрымлівае беларускі рэжым пасля прэзідэнцкіх выбараў, у той час як у Беларускім Экзархаце выбары і звязаныя з імі падзеі выклікаюць неадназначнае стаўленне.